“Afrosiyob” poyezdiga onlayn tartibda bilet xarid qilish imkoniyati yaratildi

12-oktabrdan boshlab “Afrosiyob” tezyurar poyezdiga biletlarni elektron shaklda xarid qilish imkoniyati yaratiladi. Bu haqda “O‘zbekiston temir yo‘llari” AJ axborot xizmatiga tayanib, UzDaily xabar bermoqda.

Elektron biletlarni UZKART bank onlayn kartalari yordamida sotib olish mumkin. Buyurtma tekshiruvdan o‘tib, tasdiqlanganidan so‘ng to‘lov MBANK tizimi orqali amalga oshiriladi.
To‘lov jarayonlari yakuniga yetgach, “Eticket.uzrailway.uz” saytida bepul elektron ro‘yxatdan o‘tiladi. O‘zbekiston Respublikasi hududidagi bilet kassalarida elektron biletlarni tasdiqlangan shakldagi blanklarda olish ham bepul bajariladi.